FOTO: Mense liries oor ‘Catwoman’ sonder grimering | Netwerk24
Deur Meghan Lawrence 02 Desember 2019 10:45
Michelle Pfeiffer, wat die rol van Catwoman in die Batman Returns-fliek in 1992 vertolk het, het sosiale media soos ’n kat op ’n warm plaat nadat sy ’n foto van haarself op Instagram gedeel het.
Michelle Pfeiffer het die rol van Catwoman in Batman vertolk. Foto: Giphy
Die 61-jarige Pfeiffer het sonder grimering in dié foto verskyn.
“Opgewonde om my familie vir Dankseggingsdag te sien, maar ek sal my Montreal-bemanning mis,” het Pfeiffer op Instagram geskryf.
Talle Instagram-gebruikers het onderaan haar foto vir haar geskryf dat sy steeds “pragtig” en “beeldskoon” is.
Die 61-jarige Michelle Pfeiffer het ’n foto sonder grimering geneem en op sosiale media gedeel. Foto: Instagram/Michelle Pfeiffer
“Ek hou daarvan wanneer bekende vroue nie bang is om sonder grimering afgeneem te word nie,” het een gebruiker geskryf, terwyl ’n ander haar geprys het omdat sy ’n foto sonder grimering gedeel het.
Pfeiffer, wat onlangs in die flieks Ant-Man en Maleficent verskyn het, werk aan ’n nuwe fliek getiteld French Exit.
Pfeiffer vertolk die rol van ’n sosiale vlinder van Manhattan, Amerika, wat haar geld vat en Frankryk toe trek saam met haar seun en haar kat.
Michelle Pfeiffer het op die rooi tapyt vir die fliek ‘Murder On The Orient Express’ in Londen in 2017 verskyn. Foto: Getty Images
Meer oor: Michelle Pfeiffer | Instagram | Batman | Mode | Catwoman
Talle sterre aan boord nuwe ‘Orient Express’